ระเบียบสำนักงานมาตรฐานผลิตภัณฑ์อุตสาหกรรมระเบียบสำนักงานมาตรฐานผลิตภัณฑ์อุตสาหกรรมว่าด้วยหลักเกณฑ์วิธีการ และเงื่อนไขการจ่ายเงินสินบน เงินรางวัลและค่าใช้จ่ายในการดำเนินงานพ.ศ. ๒๕๕๑[๑] ด้วยกระทรวงการคลังได้ออกข้อบังคับกระทรวงการคลังว่าด้วยการหักเงินค่าปรับก่อนนำส่งคลัง พ.ศ. ๒๕๔๖ แก้ไขเพิ่มเติมโดยข้อบังคับกระทรวงการคลังว่าด้วยการหักเงินค่าปรับก่อนนำส่งคลัง (ฉบับที่ ๒) พ.ศ. ๒๕๔๗และระเบียบกระทรวงการคลังว่าด้วยการจ่ายเงินสินบนรางวัลและค่าใช้จ่ายในการดำเนินงานพ.ศ. ๒๕๔๖ ประกอบกับได้มีประกาศกระทรวงการคลัง เรื่องการกำหนดประเภทและอัตราการหักเงินค่าปรับก่อนนำส่งคลัง ลงวันที่ ๑๑ กุมภาพันธ์พ.ศ. ๒๕๔๗ และประกาศกระทรวงการคลัง เรื่องการกำหนดประเภทและอัตราการหักเงินค่าปรับก่อนนำส่งคลัง (ฉบับที่ ๔) ลงวันที่ ๑พฤศจิกายน พ.ศ. ๒๕๔๘สำนักงานมาตรฐานผลิตภัณฑ์อุตสาหกรรมจึงกำหนดระเบียบสำนักงานมาตรฐานผลิตภัณฑ์อุตสาหกรรมว่าด้วยหลักเกณฑ์ วิธีการ และเงื่อนไขการจ่ายเงินสินบน เงินรางวัลและค่าใช้จ่ายในการดำเนินงาน พ.ศ. ๒๕๔๗และระเบียบสำนักงานมาตรฐานผลิตภัณฑ์อุตสาหกรรมว่าด้วยหลักเกณฑ์ วิธีการและเงื่อนไขการจ่ายเงินสินบน เงินรางวัลและค่าใช้จ่ายในการดำเนินงาน (ฉบับที่ ๒)พ.ศ. ๒๕๔๘ ไปแล้ว นั้นโดยที่ กฎกระทรวงแบ่งส่วนราชการสำนักงานมาตรฐานผลิตภัณฑ์อุตสาหกรรมกระทรวงอุตสาหกรรม พ.ศ. ๒๕๕๑ได้มีการปรับปรุงการแบ่งส่วนราชการและอำนาจหน้าที่ของสำนักงานมาตรฐานผลิตภัณฑ์อุตสาหกรรมขึ้นใหม่เห็นควรปรับปรุงระเบียบสำนักงานมาตรฐานผลิตภัณฑ์อุตสาหกรรม ว่าด้วยหลักเกณฑ์วิธีการ และเงื่อนไขการจ่ายเงินสินบนเงินรางวัลและค่าใช้จ่ายในการดำเนินงานขึ้นใหม่เพื่อให้สอดคล้องกับการแบ่งส่วนราชการดังกล่าว ดังนี้ข้อ ๑ ระเบียบนี้เรียกว่า ระเบียบสำนักงานมาตรฐานผลิตภัณฑ์อุตสาหกรรมว่าด้วยหลักเกณฑ์ วิธีการ และเงื่อนไขการจ่ายเงินสินบนเงินรางวัล และค่าใช้จ่ายในการดำเนินงานพ.ศ. ๒๕๕๑ข้อ ๒ ระเบียบนี้ให้ใช้บังคับตั้งแต่วันที่ ๒๓มกราคม ๒๕๕๑ เป็นต้นไปข้อ ๓ ให้ยกเลิก(๑) ระเบียบสำนักงานมาตรฐานผลิตภัณฑ์อุตสาหกรรมว่าด้วยหลักเกณฑ์วิธีการและเงื่อนไขการจ่ายเงินสินบน เงินรางวัล และค่าใช้จ่ายในการดำเนินงาน พ.ศ.๒๕๔๗(๒) ระเบียบสำนักงานมาตรฐานผลิตภัณฑ์อุตสาหกรรมว่าด้วยหลักเกณฑ์วิธีการและเงื่อนไขการจ่ายเงินสินบน เงินรางวัล และค่าใช้จ่ายในการดำเนินงาน(ฉบับที่ ๒) พ.ศ. ๒๕๔๘ข้อ ๔ บรรดาระเบียบ ข้อบังคับ หรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๕ ในระเบียบฉบับนี้ค่าปรับ หมายความว่าค่าปรับที่ส่วนราชการซึ่งมีอำนาจหน้าที่ตามกฎหมายได้รับจากการกระทำความผิดตามพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑เงินสินบน หมายความว่าเงินที่จ่ายให้แก่ผู้แจ้งความนำจับเงินรางวัล หมายความว่าเงินที่จ่ายให้แก่เจ้าหน้าที่ผู้จับตามระเบียบนี้ผู้แจ้งความนำจับ หมายความว่าบุคคลเดียวหรือหลายคนซึ่งนำเบาะแสหรือเค้าเงื่อนแห่งการกระทำความผิดมาแจ้งแก่ทางราชการ จนทางราชการสามารถลงโทษผู้กระทำผิดได้แต่ต้องมิใช่เจ้าหน้าที่ผู้จับหรือข้าราชการหรือเจ้าหน้าที่ผู้มีหน้าที่ดำเนินการตามพระราชบัญญัติมาตรฐานผลิตภัณฑ์อุตสาหกรรมเจ้าหน้าที่ผู้จับ หมายความว่าพนักงานฝ่ายปกครองหรือตำรวจตามประมวลกฎหมายวิธีพิจารณาความอาญา ซึ่งทำหน้าที่จับกุมผู้กระทำความผิดหรือข้าราชการหรือเจ้าหน้าที่ผู้มีหน้าที่ดำเนินการตามพระราชบัญญัติมาตรฐานผลิตภัณฑ์อุตสาหกรรมในเรื่องนั้นและมีส่วนร่วมในการจับกุมผู้กระทำความผิดสำหรับกรณีที่มีการจับกุมผู้กระทำผิด และให้หมายความรวมถึงเจ้าหน้าที่ที่ดำเนินงานตามอำนาจหน้าที่อันได้มาซึ่งเงินค่าปรับนั้นสำหรับกรณีที่ไม่มีการจับกุมผู้กระทำผิดด้วยมีส่วนร่วมในการจับกุม หมายความรวมถึงการปฏิบัติงานตามอำนาจหน้าที่เพื่อดำเนินคดีกับผู้กระทำผิดตามพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ค่าใช้จ่ายในการดำเนินงาน หมายความว่าค่าใช้จ่ายเกี่ยวกับการปฏิบัติงานตามอำนาจหน้าที่อันได้มาซึ่งค่าปรับสำนักงาน หมายความว่าสำนักงานมาตรฐานผลิตภัณฑ์อุตสาหกรรมหมวด ๑เงินสินบนรางวัล ข้อ ๖ ผู้แจ้งความนำจับจะได้รับเงินสินบนในคดีความผิดตามพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑เมื่อได้มีการดำเนินการตามกฎหมายเนื่องจากการแจ้งความนำจับเงินสินบนนี้จะจ่ายได้ต่อเมื่อกระทำการไปแล้วตามเงื่อนไขดังต่อไปนี้(๑) ผู้มีอำนาจเปรียบเทียบปรับได้ทำการเปรียบเทียบปรับและได้มีการชำระค่าปรับแล้ว(๒) ศาลได้มีคำพิพากษาลงโทษจำเลย โดยคดีนั้นถึงที่สุดแล้วและได้มีการชำระค่าปรับตามคำพิพากษาแล้วข้อ ๗ ผู้แจ้งความนำจับที่มีสิทธิรับเงินสินบนจะต้องแจ้งความนำจับโดยผู้แจ้งมีเจตนาจะให้ผู้ถูกกล่าวหาได้รับโทษตามกฎหมายข้อ ๘ การแจ้งความนำจับถ้ามีผู้แจ้งความนำจับมากกว่าหนึ่งคนในคดีเดียวกันให้ถือว่าผู้แจ้งความนำจับที่แจ้งความก่อนและมีหลักฐานการแจ้งเป็นผู้มีสิทธิได้รับเงินสินบนข้อ ๙ ให้ผู้ดำรงตำแหน่งดังต่อไปนี้เป็นผู้มีอำนาจในการรับแจ้งความนำจับ(๑) เลขาธิการสำนักงาน หรือรองเลขาธิการสำนักงานที่ได้รับมอบหมาย(๒) พนักงานเจ้าหน้าที่ตามพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ข้อ ๑๐ การจ่ายเงินรางวัลให้แก่เจ้าหน้าที่ผู้จับให้เป็นไปตามเงื่อนไขที่กำหนดไว้ในข้อ๖หมวด ๒ค่าใช้จ่ายในการดำเนินงาน ข้อ ๑๑ ค่าใช้จ่ายในการดำเนินงานให้เป็นไปตามความเหมาะสมและเป็นค่าใช้จ่ายในการดำเนินงานที่ได้จ่ายจริงโดยให้ถือปฏิบัติตามระเบียบกระทรวงการคลังว่าด้วยการจ่ายเงินสินบนรางวัลและค่าใช้จ่ายในการดำเนินงาน พ.ศ. ๒๕๔๖ ลงวันที่ ๒ธันวาคม พ.ศ. ๒๕๔๖ และหรือที่แก้ไขเพิ่มเติม (ถ้ามี)ข้อ ๑๒[๒]ในการเบิกจ่ายค่าใช้จ่ายการดำเนินงานดังกล่าวให้สามารถเบิกจ่ายล่วงหน้าได้ก่อนภายใน ๗ วันทำการและต้องจัดทำบัญชีค่าใช้จ่ายในการดำเนินงานเสนอกลุ่มบริหารงานคลังสำนักงานเลขานุการกรมโดยเร็วหมวด ๓การจ่ายเงิน ข้อ ๑๓ ให้หักเงินค่าปรับก่อนนำส่งคลังเป็นรายได้แผ่นดินไว้จ่ายเป็นเงินสินบนเงินรางวัลและค่าใช้จ่ายในการดำเนินงานดังนี้(๑) เงินค่าปรับตามมาตรา ๔๘ สำหรับความผิดจากการไม่ปฏิบัติตามมาตรา๒๐ หรือมาตรา ๒๑- กรณีที่มีการจับกุมผู้กระทำผิด ให้หักได้ร้อยละ ๘๐ แต่ไม่เกิน ๘๐,๐๐๐ บาท- กรณีที่ไม่มีการจับกุมผู้กระทำผิด ให้หักได้ร้อยละ ๖๐ แต่ไม่เกิน๖๐,๐๐๐ บาท(๒) เงินค่าปรับตามมาตรา ๔๘ ทวิสำหรับความผิดจากการไม่ปฏิบัติตามมาตรา ๒๐ ทวิ มาตรา ๒๑ ทวิ หรือมาตรา ๓๓ วรรคสอง- กรณีที่มีการจับกุมผู้กระทำผิด ให้หักได้ร้อยละ ๘๐ แต่ไม่เกิน ๘๐,๐๐๐ บาท- กรณีที่ไม่มีการจับกุมผู้กระทำผิด ให้หักได้ร้อยละ ๖๐ แต่ไม่เกิน๖๐,๐๐๐ บาท(๓) เงินค่าปรับตามมาตรา ๔๙ สำหรับความผิดจากการไม่ปฏิบัติตามมาตรา๒๒ หรือมาตรา ๒๓ วรรคหนึ่ง- กรณีที่มีการจับกุมผู้กระทำผิด ให้หักได้ร้อยละ ๘๐ แต่ไม่เกิน ๘๐๐บาท- กรณีที่ไม่มีการจับกุมผู้กระทำผิด ให้หักได้ร้อยละ ๖๐ แต่ไม่เกิน๖๐๐ บาท(๔) เงินค่าปรับตามมาตรา ๕๐ สำหรับความผิดจากการไม่ปฏิบัติตามมาตรา๒๔ มาตรา ๒๕ มาตรา ๒๘ มาตรา ๓๓ วรรคหนึ่ง หรือมาตรา ๓๔- กรณีที่มีการจับกุมผู้กระทำผิด ให้หักได้ร้อยละ ๘๐ แต่ไม่เกิน ๔,๐๐๐ บาท- กรณีที่ไม่มีการจับกุมผู้กระทำผิด ให้หักได้ร้อยละ ๖๐ แต่ไม่เกิน ๓,๐๐๐ บาท(๕) เงินค่าปรับตามมาตรา ๕๑ สำหรับความผิดจากการไม่ปฏิบัติตามมาตรา๒๙- กรณีที่มีการจับกุมผู้กระทำผิด ให้หักได้ร้อยละ ๘๐ แต่ไม่เกิน ๘๐,๐๐๐ บาท- กรณีที่ไม่มีการจับกุมผู้กระทำผิด ให้หักได้ร้อยละ ๖๐ แต่ไม่เกิน๖๐,๐๐๐ บาท(๖) เงินค่าปรับตามมาตรา ๕๒ สำหรับความผิดจากการฝ่าฝืนมาตรา ๓๑หรือมาตรา ๓๒- กรณีที่มีการจับกุมผู้กระทำผิด ให้หักได้ร้อยละ ๘๐ แต่ไม่เกิน ๑๖,๐๐๐ บาท- กรณีที่ไม่มีการจับกุมผู้กระทำผิด ให้หักได้ร้อยละ ๖๐ แต่ไม่เกิน๑๒,๐๐๐ บาท(๗) เงินค่าปรับตามมาตรา ๕๔สำหรับความผิดจากการที่ผู้รับใบอนุญาตตามมาตรา ๑๖ ฝ่าฝืนมาตรา ๓๕- กรณีที่มีการจับกุมผู้กระทำผิด ให้หักได้ร้อยละ ๘๐ แต่ไม่เกิน ๑๖,๐๐๐ บาท- กรณีที่ไม่มีการจับกุมผู้กระทำผิด ให้หักได้ร้อยละ ๖๐ แต่ไม่เกิน๑๒,๐๐๐ บาท(๘) เงินค่าปรับตามมาตรา ๕๔สำหรับความผิดจากการที่ผู้รับใบอนุญาตตามมาตรา ๒๐ หรือมาตรา ๒๑ ฝ่าฝืนมาตรา ๓๕- กรณีที่มีการจับกุมผู้กระทำผิด ให้หักได้ร้อยละ ๘๐ แต่ไม่เกิน ๘๐,๐๐๐ บาท- กรณีที่ไม่มีการจับกุมผู้กระทำผิด ให้หักได้ร้อยละ ๖๐ แต่ไม่เกิน๖๐,๐๐๐ บาท(๙) เงินค่าปรับตามมาตรา ๕๕ สำหรับความผิดจากการฝ่าฝืนมาตรา ๓๖- กรณีที่มีการจับกุมผู้กระทำผิด ให้หักได้ร้อยละ ๘๐ แต่ไม่เกิน ๔,๐๐๐ บาท- กรณีที่ไม่มีการจับกุมผู้กระทำผิด ให้หักได้ร้อยละ ๖๐ แต่ไม่เกิน ๓,๐๐๐ บาท(๑๐) เงินค่าปรับตามมาตรา ๕๖ และมาตรา ๕๖ ทวิสำหรับความผิดจากการขัดขวางพนักงานเจ้าหน้าที่ตามมาตรา ๔๔หรือการไม่ปฏิบัติตามที่คณะกรรมการสั่งตามมาตรา ๔๖- กรณีที่มีการจับกุมผู้กระทำผิด ให้หักได้ร้อยละ ๘๐ แต่ไม่เกิน ๑๖,๐๐๐ บาท- กรณีที่ไม่มีการจับกุมผู้กระทำผิด ให้หักได้ร้อยละ ๖๐ แต่ไม่เกิน๑๒,๐๐๐ บาท(๑๑) เงินค่าปรับตามมาตรา ๕๗สำหรับความผิดจากการไม่อำนวยความสะดวกไม่ช่วยเหลือหรือไม่ให้คำชี้แจงแก่พนักงานเจ้าหน้าที่ตามมาตรา๔๗- กรณีที่มีการจับกุมผู้กระทำผิด ให้หักได้ร้อยละ ๘๐ แต่ไม่เกิน ๘๐๐บาท- กรณีที่ไม่มีการจับกุมผู้กระทำผิด ให้หักได้ร้อยละ ๖๐ แต่ไม่เกิน๖๐๐ บาททั้งนี้ให้นำเงินที่ได้หักไว้ข้างต้นมาหักไว้เป็นค่าใช้จ่ายในการดำเนินงานร้อยละ ๒๕ข้อ ๑๔ เงินค่าปรับที่สำนักงานศาลยุติธรรมส่งให้แก่สำนักงานให้นำมาหักเป็นค่าใช้จ่ายในการดำเนินงาน ร้อยละ ๒๕แล้วจ่ายตามหลักเกณฑ์และอัตราการแบ่งจ่ายเงินสินบนรางวัลตามระเบียบนี้ข้อ ๑๕[๓]เงินสินบนรางวัลที่สำนักงานหักจากเงินค่าปรับไว้ตามข้อ๑๓ วรรคแรก หรือที่ได้รับตามข้อ ๑๔ สำหรับความผิดที่เกิดขึ้นให้กลุ่มบริหารงานคลังสำนักงานเลขานุการกรม ฝากไว้รอเบิกจ่ายใน บัญชีเงินฝากสินบนรางวัลของสำนักงานมาตรฐานผลิตภัณฑ์อุตสาหกรรมเงินค่าใช้จ่ายในการดำเนินงานร้อยละ ๒๕ ตามข้อ ๑๓ วรรคท้าย หรือข้อ๑๔ ให้กลุ่มบริหารงานคลัง สำนักงานเลขานุการกรม นำส่งฝากไว้กับบัญชีในนาม บัญชีเงินฝากค่าใช้จ่ายในการดำเนินงานเกี่ยวกับเงินสินบนรางวัลของสำนักงานมาตรฐานผลิตภัณฑ์อุตสาหกรรมข้อ ๑๖ ให้แบ่งจ่ายเงินค่าปรับที่เหลือจากการหักไว้ตามข้อ๑๒ วรรคท้าย หรือข้อ ๑๓ เป็นเงินสินบนรางวัล ดังนี้๑๖.๑ จ่ายเป็นเงินสินบนแก่ผู้แจ้งความนำจับในจำนวนหนึ่งส่วนถ้ามีผู้แจ้งความนำจับมากกว่าหนึ่งคน ให้แบ่งเฉลี่ยจ่ายคนละเท่า ๆ กัน๑๖.๒ จ่ายเป็นเงินรางวัลให้แก่เจ้าหน้าที่ผู้จับในจำนวนสองส่วนโดยให้แบ่งจ่ายเงินรางวัลที่เหลือจากการหักไว้ ดังนี้(๑) เลขาธิการสำนักงานหรือพนักงานเจ้าหน้าที่ซึ่งเลขาธิการสำนักงานมาตรฐานผลิตภัณฑ์อุตสาหกรรมมอบหมายในอัตราร้อยละ ๕(๒) พนักงานเจ้าหน้าที่หรือเจ้าหน้าที่ในสำนักงานอุตสาหกรรมจังหวัดหรือนิติกร หรือเจ้าหน้าที่ตำรวจหรือเจ้าพนักงานฝ่ายปกครอง หรือเจ้าหน้าที่อื่นในหน่วยงานของรัฐที่เกี่ยวข้องร้อยละ๗๐(๓)[๔]ผู้อำนวยการกลุ่ม หรือผู้อำนวยการกอง ร้อยละ ๒๕ในแต่ละลำดับนั้น ๆ ถ้ามีมากกว่าหนึ่งคน ให้เฉลี่ยจ่ายคนละเท่า ๆ กันข้อ ๑๗ กรณีที่ไม่มีผู้มีสิทธิรับเงินสินบนให้นำมารวมจ่ายเป็นเงินรางวัลข้อ ๑๘ เงินสินบนรางวัล ให้จ่ายดังต่อไปนี้(๑) เงินสินบน ให้จ่ายแก่ผู้แจ้งความนำจับภายใน ๕ วันทำการนับแต่วันที่สำนักงานได้รับเงินค่าปรับ(๒) เงินรางวัลให้จ่ายก่อนวันทำการสุดท้ายของเดือนแก่เจ้าหน้าที่ผู้จับข้อ ๑๙ ผู้ขอรับเงินรางวัลจะต้องยื่นขอรับเงินรางวัลภายใน๑๕ วันทำการ นับแต่วันที่สำนักงานได้รับเงินค่าปรับเว้นแต่จะได้แจ้งเหตุจำเป็นอื่น มิฉะนั้นจะถือว่าผู้นั้นไม่มีสิทธิรับเงินรางวัลและให้เงินรางวัลนั้นตกเป็นรายได้แผ่นดินข้อ ๒๐ ผู้ขอรับหรือได้รับเงินสินบนรางวัลหรือเงินอื่นในลักษณะเดียวกันตามกฎหมายหรือระเบียบอื่นมาแล้วไม่มีสิทธิได้รับเงินรางวัล หรือเงินสินบนตามระเบียบนี้ข้อ ๒๑ เมื่อได้มีการแบ่งจ่ายเงินสินบนรางวัลให้ผู้มีสิทธิรับเงินดังกล่าวตามข้อ๑๖ แล้ว หากผู้มีสิทธิรับเงินสินบนรางวัลไม่ได้ติดต่อเพื่อขอรับเงินภายในกำหนด ๑เดือน นับแต่วันที่ได้ยื่นขอรับเงินรางวัล หรือนับแต่ได้รับแจ้งการรับเงินสินบนจากสำนักงานแล้วแต่กรณีหรือมีเหตุอื่นใดทำให้ไม่มีผู้รับเงินสินบนรางวัลให้เงินสินบนรางวัลดังกล่าวตกเป็นรายได้ของแผ่นดินหมวด ๔การเก็บรักษาเงินและการนำเงินส่งคลัง ข้อ ๒๒ วิธีปฏิบัติเกี่ยวกับการรับเงินการเบิกเงิน การจ่ายเงิน การเก็บรักษาเงิน การนำเงินฝากคลัง การพัสดุให้ถือปฏิบัติตามข้อบังคับกระทรวงการคลัง ว่าด้วยการหักเงินค่าปรับก่อนนำส่งคลัง พ.ศ.๒๕๔๖ ลงวันที่ ๒ ธันวาคม พ.ศ. ๒๕๔๖และข้อบังคับกระทรวงการคลังว่าด้วยการหักเงินค่าปรับก่อนนำส่งคลัง (ฉบับที่ ๒)พ.ศ. ๒๕๔๗ ลงวันที่ ๑๑ กุมภาพันธ์ พ.ศ. ๒๕๔๗ และหรือที่แก้ไขเพิ่มเติม (ถ้ามี)ข้อ ๒๓ วิธีปฏิบัติอื่นใดที่มิได้กำหนดไว้ในระเบียบนี้ให้ปฏิบัติตามระเบียบทางราชการข้อ ๒๔ กรณีที่มีการโต้แย้งเกี่ยวกับการปฏิบัติตามระเบียบนี้ให้เลขาธิการสำนักงานหรือรองเลขาธิการสำนักงานที่ได้รับมอบหมายเป็นผู้มีอำนาจชี้ขาดและคำชี้ขาดดังกล่าวให้เป็นที่สุดข้อ ๒๕ ให้เลขาธิการสำนักงานเป็นผู้รักษาการตามระเบียบนี้ประกาศณ วันที่ ๑๑ กันยายน พ.ศ. ๒๕๕๑สมคิด แสงนิลรองเลขาธิการปฏิบัติราชการแทนเลขาธิการสำนักงานมาตรฐานผลิตภัณฑ์อุตสาหกรรมระเบียบสำนักงานมาตรฐานผลิตภัณฑ์อุตสาหกรรมว่าด้วยหลักเกณฑ์ วิธีการ และเงื่อนไขการจ่ายเงินสินบน เงินรางวัลและค่าใช้จ่ายในการดำเนินงาน (ฉบับที่ ๒) พ.ศ. ๒๕๕๘[๕]ข้อ ๒ ระเบียบนี้ให้ใช้บังคับตั้งแต่กฎกระทรวงแบ่งส่วนราชการสำนักงานมาตรฐานผลิตภัณฑ์อุตสาหกรรมกระทรวงอุตสาหกรรม พ.ศ. ๒๕๕๖ มีผลใช้บังคับเป็นต้นไปกฤษดายุทธ/ผู้จัดทำ๒๖ มีนาคม ๒๕๕๘[๑] ราชกิจจานุเบกษา เล่ม ๑๒๕/ตอนพิเศษ ๑๕๗ ง/หน้า ๘/๒๕ กันยายน ๒๕๕๑[๒] ข้อ ๑๒ แก้ไขเพิ่มเติมโดยระเบียบสำนักงานมาตรฐานผลิตภัณฑ์อุตสาหกรรมว่าด้วยหลักเกณฑ์ วิธีการ และเงื่อนไขการจ่ายเงินสินบน เงินรางวัลและค่าใช้จ่ายในการดำเนินงาน (ฉบับที่ ๒) พ.ศ. ๒๕๕๘[๓] ข้อ ๑๕ แก้ไขเพิ่มเติมโดยระเบียบสำนักงานมาตรฐานผลิตภัณฑ์อุตสาหกรรมว่าด้วยหลักเกณฑ์ วิธีการ และเงื่อนไขการจ่ายเงินสินบน เงินรางวัลและค่าใช้จ่ายในการดำเนินงาน (ฉบับที่ ๒) พ.ศ. ๒๕๕๘[๔] ข้อ ๑๖ ๑๖.๒ (๓) แก้ไขเพิ่มเติมโดยระเบียบสำนักงานมาตรฐานผลิตภัณฑ์อุตสาหกรรมว่าด้วยหลักเกณฑ์ วิธีการ และเงื่อนไขการจ่ายเงินสินบน เงินรางวัลและค่าใช้จ่ายในการดำเนินงาน (ฉบับที่ ๒) พ.ศ. ๒๕๕๘[๕] ราชกิจจานุเบกษา เล่ม ๑๓๒/ตอนพิเศษ ๔๙ ง/หน้า ๑/๒ มีนาคม ๒๕๕๘